अगर आप समय की कमी के चलते किसी ऐसी एक्सरसाइज के बारे में सोच रहे हैं जो कम समय में अधिक फायदा देने वाली हो तो रस्सी कूद व्यायाम आप ही के लिए है। नियमित रूप से रस्सी कूदने के अनेक फायदे हैं। अपने रोज के बिजी शेड्यूल में से कुछ समय इस एक्सरसाइज को देकर आप बहुत सारे लाभ प्राप्त कर सकते हैं। रस्सी कूद के साथ कार्डियो एक्सरसाइज करने से एक सप्ताह में 1000 कैलोरीज तक बर्न की जा सकती है। इसके अलावा हर दिन 10 मिनट रस्सी कूदने से आपके शरीर में ब्लड सर्कुलेशन सही रहता है जिससे दिल संबंधी बीमारियों से आपकी दूरी बनी रहती है। अगर आप मोटापे से परेशान हैं तो रस्सी कूद आपको वजन घटाने में मदद कर सकता है, हाथ और पैरों की हड्डियां मजबूत होती हैं, चेहरा ग्लो करता है, घुटने के दर्द से राहत मिलती है और मेमोरी पावर भी बढ़ती है। आइए जानते हैं स्कीपिंग के और भी फायदे।